Ir-Regolament tal-Kunsill (KEE, EURATOM, KEFA) Nru 1238/80
tat-13 ta' Mejju, 1980
li jemenda r-Regolament (KEFA, KEE, Euratom) Nru 1860/76 li jistabbilixxi l-Kondizzjonijiet tax-xogħol ta' l-impjegati tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol.
IL-KUNSILL TAL-KOMUNITAJIET EWROPEJ,
Wara li kkunsidra r-Regolament tal-Kunsill (KEE) Nru 1365/75 tas-26 ta' Mejju 1975 li jwaqqaf il-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol [1], u partikolarment l-Artikolu 13 tiegħu,
Wara li kkunsidra l-proposta mill-Kummissjoni,
Billi huwa l-Kunsill li jista', filwaqt li jaġixxi b'maġġoranza kwalifikata fuq proposta tal-Kummissjoni, jemenda l-Kondizzjonijiet tax-xogħol ta' l-impjegati tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol stabbiliti fir-Regolament (KEFA, KEE, Euratom) Nru 1860/76 [2];
Billi ċerti disposizzjonijiet tar-Regolament (KEFA, KEE, Euratom) Nru 1870/76 għandhom ikunu emendati fid-dawl tar-Regolamenti (Euratom, KEFA, KEE) Nru 912/78 [3] u (Euratom, KEFA, KEE) Nru 3085/78 [4] li jemendaw ir-Regolamenti ta' l-Impjegati għall-uffiċjali u l-Kondizzjonijiet tax-Xogħol tal-ħaddiema l-oħra tal-Komunitajiet Ewropej;
Billi għandha tingħata prijorità u importanza lid-disposizzjonijiet li jikkonċernaw ir-rati tal-kambju, biex b'hekk jiġi evitat iktar tagħwiġ;
Billi huwa wkoll mixtieq illi ċerti disposizzjonijiet fil-Kondizzjonijiet tax-xogħol jiġu emendati, partikolarment dawk li jikkonċernaw remunerazzjoni, azzjoni dixxiplinarja, tul tal-perjodu ta' prova, leave tal-maternità, ħin ta' l-ivvjaġġar u spejjeż ta' l-ivvjaġġar, bil-għan illi jsir allinjament ma' dawk li japplikaw għall-uffiċjali tal-Komunitajiet Ewropej,
ADOTTA DAN IR-REGOLAMENT:
Artikolu 1
Il-Kondizzjonijiet tax-xogħol għall-impjegati tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għandu jiġu emendati skond l-Artikoli li ġejjin.
Artikolu 2
Il-kliem li ġej għandu jiżdied ma' l-aħħar paragrafu ta' l-Artikolu 17: "jew tal-livelli rilevanti ta' sigurtà".
Artikolu 3
"Impjegat assenjat mid-direttur tal-Fondazzjoni doveri ta' tagħlim taħt l-iskema ta' taħriġ u tagħlim ulterjuri kif provdut fit-tielet paragrafu jista' jingħata allokazzjoni taħt il-Kondizzjonijiet mniżżla fl-Artikolu 9a ta' l-Anness IV"
.
Artikolu 4
"Fejn waqt iż-żmien ta' prova tiegħu, impjegat ma jitħalliex, minħabba raġunijiet ta' mard jew inċidenti, jaqdi dmirijietu għal perjodu ta' xahar jew aktar, l-awtorità li għandha s-setgħa tikkonkludi kuntratti ta' xogħol tista' testendi l-perjodu ta' prova tiegħu b'perjodu ta' żmien korrispondenti"
.
Artikolu 5
Fl-Artikolu 29, "10 ġimgħat" u "16-il ġimgħa" għandhom jieħdu post "tmien ġimgħat" u "14-il ġimgħa" rispettivament.
Artikolu 6
1. "1. Mat-twelid ta' tarbija lil impjegat, il-persuna li jkollha l-kura propja tat-tarbija għandha tirċievi s-somma ta' FB 8000.
L-istess għotja tingħata lil impjegat li jaddotta tifel li għandu inqas minn ħames snin u li hu dipendenti fis-sens ta' l-Artikolu 7(2) ta' l-Anness IV.
L-ammont huwa ekwivalenti għall-ammont speċifikat fl-Artikolu 74(1) tar-Regolamenti ta' l-Impjegati ta' l-uffiċjali tal-Komunitajiet Ewropew u jkun awtomatikament adattat skond kull bidla f'dak l-ammont."
2. "3. Ir-riċevitur ta' għotja mat-twelid ta' tarbija għandu jiddikjara kwalunkwe għotjiet ta' l-istess sura li jkun irċieva minn sorsi oħra għall-istess tarbija; dawn l-għotjiet jitnaqqsu mill-għotjiet provduti hawn fuq. Meta ż-żewġ ġenituri huma mpjegati tal-Fondazzjoni, l-għotja titħallas darba biss."
Artikolu 7
1. Fl-Artikolu 1(a) ta' l-Anness II, "siegħa off" tinbidel b' "siegħa u nofs off" u "siegħa u nofs" b' "sagħtejn".
2. Fl-Artikolu 1(b) ta' l-Anness II, "0772 %" jinbidel b'"0756 %".
Artikolu 8
"Fejn impjegat jibbenefika mit-tielet subparagrafu ta' l-Artikolu 15(2) ta' l-Anness IV, il-ħin għall-ivvjaġġar ibbażat fuq id-distanza bil-ferrovija bejn il-post ta' l-oriġini u l-post ta' l-impjieg ikun kif ġej:
- sa 900 km: ġurnata waħda għall-vjaġġ 'il barra u lura,
- aktar minn 900 km: jumejn għall-vjaġġ 'il barra u lura."
Artikolu 9
1. "Artikolu 2
Ir-remunerazzjoni ta' l-impjegati hija espressa fi Franki Belġjani. Titħallas fil-munita tal-pajjiż fejn l-impjegat jaqdi dmirijietu.
Remunerazzjoni mħallsa f'munita li mhjiex Franki Belġjani tkun kalkolata fuq il-bażi tar-rati tal-kambju applikabbli għar-remunerazzjoni skond l-Artikolu 63 tar-Regolamenti ta' l-Impjegati ta' l-uffiċjali tal-Komunitajiet Ewropej."
2. Fl-Artikolu 5 ta' l-Anness IV, għandha titħassar is-sentenza li jmiss:"Il-Kummissjoni tal-Komunitajiet Ewropej ikollha s-setgħa li tapplika dawn l-adattamenti għat-tabella tas-salarji bażiċi u l-ammonti ta' allokazzjonijiet tal-familja u allokazzjonijiet oħra".
3. Fl-Artikolu 24 ta' l-Anness IV, "Ir-rati li jinsabu f'Sezzjoni 2, 3 u 4" jinbidel b' "Ir-rati li jinsabu f'Sezzjoni 4".
4. Il-Paragrafi 1, 2 u 3 għandhom japplikaw b'effett mill-1 ta'April 1979.
Artikolu 10
Fl-Artikolu 6(3) ta' l-Anness IV "FB 250000", jinbidel bi "is-salarju annwali bażiku ta' impjegat fit-tielet tarġa tal-grad Ċ 3, miżjud bir-rata tal-pajjiż fejn il-konjuġi jaħdem jew taħdem".
Artikolu 11
"- impjegat li l-post ta' l-impjieg tiegħu huwa mill-inqas 50 kilometru ‘l bogħod minn jew:
- skola Ewropea, jew
- stabbiliment edukattiv li jaħdem bil-lingwa tiegħu fejn it-tifel jattendi għal raġunijiet edukattivi impellanti debitament appoġġjati mill-provi."
Artikolu 12
"Sezzjoni 2a
L-ALLOKAZZJONI TAT-TAGĦLIM
Artikolu 9a
Impjegat assenjat mid-direttur tal-Fondazzjoni biex jgħallem taħt l-iskema ta' taħriġ u tagħlim ulterjuri kif provdut fit-tielet paragrafu ta' l-Artikolu 20 tal-Kondizzjonijiet tax-xogħol jista' jingħata benefiċċju ugwali għal 0745 % tas-salarju bażiku tiegħu ta' kull xahar għal kull siegħa ta' tagħlim li jagħti barra l-ħinijiet normali tax-xogħol.
Dan il-benefiċċju jitħallas flimkien mar-remunerazzjoni għal wieħed mix-xhur li jsegwu dak li fih it-tagħlim ikun ġie mogħti."
Artikolu 13
1. Il-kelma "Ewropew" titħassar mill-ewwel komma ta' l-Artikolu 10(a) ta' l-Anness IV.
2. "2. Impjegat li mhuwiex u qatt ma kien ċittadin ta' l-Istat li fit-territorju tiegħu huwa impjegat u li ma jissodisfax il-Kondizzjonijiet stabbiliti fil-paragrafu 1 għandu dritt għal allokazzjoni għal residenza barranija ugwali għal kwart tal-benefiċċju ta' l-espatrijazzjoni.
3. Għall-finijiet tal-paragrafi 1 u 2, impjegat li biż-żwieġ akkwista awtomatikament bla ma jista' jirrinunzja ċ-ċittadinanza ta' l-Istat li fit-territorju tiegħu huwa jew hija impjegata jiġi trattat bl-istess mod bħal ma hu trattat impjegat li jaqa taħt l-ewwel komma tal-paragrafu 1 (a)
."
3. It-test eżistenti ta' l-Artikolu 10 ta' l-Anness IV isir paragrafu 1.
Artikolu 14
"Madanakollu, jekk id-distanza tal-vjaġġ 'il barra u lura hija ta' 800 kilometru jew aktar, il-ħlas għall-impjegati fil-kategoriji Ċ u D ikun ibbażat fuq il-prezz ta' biljett ta' l-ewwel klassi.
Fejn id-distanza bil-ferrovija bejn il-post ta' l-impjieg u l-post ta' l-oriġini taqbeż 500 kilometru u fil-każijiet fejn ir-rotta tas-soltu taqsam il-baħar, l-impjegat konċernat ikun intitolat, meta jipproduċi l-biljetti, għar-rimbors tal-prezz tal-vjaġġ bl-ajru fil-klassi immedjatament taħt il-klassi lussuża jew l-ewwel klassi."
Artikolu 15
Fl-ewwel subparagrafu ta' l-Artikolu 19(2) ta' l-Anness IV, il-kliem "klassi lussuża jew" jiddaħħlu wara "taħt".
Artikolu 16
Dan ir-Regolament jidħol fis-seħħ fil-jum ta' wara dak tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament jorbot fl-intier tiegħu u hu direttament applikabbli fl-Istati Membri kollha.
Magħmul fi Brussel, 13 ta' Mejju 1980.